Ο Δημοσθένης Πολυμέρης γεννήθηκε στη Λευκάδα το 1969 και κατοικεί στην ΄Ανοιξη.

Ξεκίνησε τις σπουδές του το 1988 από το Ελληνικό Ωδείο Αθηνών παίρνοντας τα πτυχία Ακορντεόν - (Άριστα Παμψηφεί), Αρμονίας – (Άριστα), Αντίστιξης – (Άριστα), Φούγκας – Ενορχήστρωσης (Άριστα).

Συνέχισε στο London College of Music and Media (England) με το δίπλωμα Diploma of Associateship in Music (Amus LCM). Στη συνέχεια πήρε Bachelor of Arts-Music από Radford University (Virginia-Usa). Κατόπιν απέκτησε το δίπλωμα Σύνθεσης (Άριστα) από το Ωδείο Σύγχρονης Μουσικής και τέλος από το Thames Valley University (England) έλαβε τον τίτλο Licentiate Diploma in Composition (LLCM). Από το 1990 υπήρξε καθηγητής Ανώτερων Θεωρητικών και Ακορντεόν σε διάφορες Αναγνωρισμένες Σχολές Μουσικής και Ωδεία. Έχει πραγματοποιήσει συνεργασίες και συμμετοχές σε δισκογραφικά έργα πολλών καλλιτεχνών της Λαϊκής και Έντεχνης Μουσικής. Συνεργάστηκε με την Συμφωνική Ορχήστρα του London College of Music, το Λύκειο των Ελληνίδων, το Συγκρότημα της Δώρας Στράτου, το ΕΛ.ΚΕ. ΛΑ.Μ, την Νέα Χορωδία, τον Αρίωνα και τον Ορφέα Λευκάδας.

Από το 2016 ασχολείται με τη Ζωγραφική και κυρίως με την υδατογραφία, το κάρβουνο και τα παστέλ. Έργα του ανήκουν σε ιδιωτικές συλλογές.

***Αίθουσα Τέχνης ''Θεόδωρος Στάμος''***

*Έκθεση Ζωγραφικής ''ΣΤΙΓΜΕΣ''*

***Διάρκεια Έκθεσης:***

*Σάββατο 2 Αυγούστου έως και Σάββατο 9 Αυγούστου 2025*

***Ωράριο λειτουργίας:***

*18.00-23.00*

***Εγκαίνια:***

*Σάββατο 2 Αυγούστου 2025, ώρα 20.00*